CELEX: C2005/182/21
Language: sk
Date: 2005-07-23 00:00:00
Title: Rozsudok Súdneho dvora (prvá komora) z 12. mája 2005 vo veci C-452/03 [návrh na začatie prejudiciálneho konania High Court of Justice (England & Wales), Chancery Division]: RAL (Channel Islands) Ltd, a. i. proti Commissioners of Customs & Excise. (DPH — Šiesta smernica — Článok 9 ods. 1 a 2 — Hracie automaty — Zábavné alebo podobné činnosti — Poskytovateľ služieb usadený mimo územia Spoločenstva — Určenie miesta poskytovania služieb)

23.7.2005   
            
            
               SK
            
            
               Úradný vestník Európskej únie
            
            
               C 182/11
            
         
      ROZSUDOK SÚDNEHO DVORA
   
   (prvá komora)
   z 12. mája 2005
   vo veci C-452/03 [návrh na začatie prejudiciálneho konania High Court of Justice (England & Wales), Chancery Division]: RAL (Channel Islands) Ltd, a. i. proti Commissioners of Customs & Excise. (1)
   
   (DPH - Šiesta smernica - Článok 9 ods. 1 a 2 - Hracie automaty - Zábavné alebo podobné činnosti - Poskytovateľ služieb usadený mimo územia Spoločenstva - Určenie miesta poskytovania služieb)
   (2005/C 182/21)
   Jazyk konania: angličtina
   Vo veci C-452/03, ktorej predmetom je návrh na začatie prejudiciálneho konania podľa článku 234 ES podaný rozhodnutím High Court of Justice (England & Wales), Chancery Division (Spojené kráľovstvo) zo 17. októbra 2003 a doručený Súdnemu dvoru 27. októbra 2003, ktorý súvisí s konaním: RAL (Channel Islands) Ltd, RAL Ltd, RAL Services Ltd, RAL Machines Ltd proti Commissioners of Customs & Excise, Súdny dvor (prvá komora), v zložení: predseda prvej komory P. Jann, sudcovia K. Lenaerts (spravodajca), N. Colneric, K. Schiemann a E. Juhász., generálny advokát: M. Poiares Maduro, tajomník: K. Sztrans, referentka, vyhlásil 12. mája 2005 rozsudok, ktorého výrok znie:
   Poskytovanie služieb spočívajúcich v umožnení verejnosti používať za odplatu hracie automaty umiestnené v herniach na území členského štátu musí byť považované za zábavné alebo podobné činnosti v zmysle článku 9 ods. 2 písm. c) prvej zarážky šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia, takže miestom poskytovania týchto služieb je miesto, kde sa tieto služby fyzicky realizujú.
   
      (1)  Ú. v. EÚ C 7, 10.1.2004